CELEX: 62011TN0481
Language: et
Date: 2011-09-06 00:00:00
Title: Kohtuasi T-481/11: 6. septembril 2011 esitatud hagi — Hispaania versus komisjon

29.10.2011   
            
            
               ET
            
            
               Euroopa Liidu Teataja
            
            
               C 319/25
            
         6. septembril 2011 esitatud hagi — Hispaania versus komisjon
   (Kohtuasi T-481/11)
   2011/C 319/53
   Kohtumenetluse keel: hispaania
   
      Pooled
   
   
      Hageja: Hispaania Kuningriik (esindaja: A. Rubio González)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 7. juuni 2011. aasta rakendusmääruse (EL) nr 543/2011 millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga I lisa 2. osa VI jaotise punkti D viies taane; ja
            
         
               —
            
            
               mõista kohtukulud välja kostjast institutsioonilt.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Esimene väide, et rikuti normihierarhia põhimõtet
               
                           —
                        
                        
                           Selle kohta väidetakse, et vaidlustatud määrus rikub nõukogu 22. oktoobri 2007. aasta määruse (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1) artikli 113 lõike 2 punkti a.
                        
                     
         
               2.
            
            
               Teine väide, et kuritarvitati võimu
               
                           —
                        
                        
                           Sellega seoses väidetakse, et vaidlustatud akti vastu võttes oli komisjonil äranäidatust erinev lõppeesmärk, sest ta ei lähtunud ÜRO Euroopa majanduskomisjoni (UNECE) vastuvõetud kohaldatavast standardist.
                        
                     
         
               3.
            
            
               Kolmas väide, et rikuti põhjendamiskohustust
               
                           —
                        
                        
                           Sellega seoses väidetakse, et vaidlustatud akti põhjendus on ebaselge ja selle alusel on põhjendatud lõpuks vastuvõetule vastupidine otsus.
                        
                     
         
               4.
            
            
               Neljas väide, et rikuti võrdsuse põhimõtet
               
                           —
                        
                        
                           Selle kohta väidetakse, et vaidlustatud akt seab sidrunite turustamise õigustamatult sõltuvusse rangematest eeskirjadest kui need, mida kohaldatakse muu puu-ja köögivilja suhtes.
                        
                     
         
               5.
            
            
               Viies väide, et rikuti proportsionaalsuse põhimõtet
               
                           —
                        
                        
                           Selle kohta väidetakse, et vaidlustatud akt kehtestab märgistamisele rangemad nõuded, mis põhinevad vigasel õigustusel, millega ei saa põhjendada lõpuks vastu võetud otsust.
                        
                     
         
      (1)  ELT 2007 L 299, lk 1; viimati muudetud komisjoni 15. juuni 2010. aasta määrusega (EL) nr 513/2010 (ELT L 150, 16.6.2010, lk 40), ja Euroopa Parlamendi ja nõukogu 15. detsembri 2010. aasta määrusega (EL) nr 1234/2010 (ELT L 346, 30.12.2010, lk 11).